Защо Бил Гейтс дарява 50 млн. долара за борбата срещу Алцхаймер (видео) - Здраве - Дневник\nЗащо Бил Гейтс дарява 50 млн. долара за борбата срещу Алцхаймер (видео)\n07:48, 19 ное 17 , 11411\nВ целия свят расте продължителността на живота и това е чудесно, само че не е само за добро. Колкото по-възрастни стават хората, толкова повече се увеличават рисковете им за хронични заболявания, а от всички болести, които ни чакат на старини, Алцхаймер е най-голямата заплаха. Рискът за развиването й след 80 години е почти 50%, а това е и единствената болест в топ 10 на причините за смърт, за които няма ефективно лечение и чието разпространение расте. Въпреки това учените все още не знаят защо възниква и как да я спрат, докато все повече семейства са обречени да наблюдават как личността на някой от любимите им хора изчезва.\nТова пише в блога си собственикът на "Майкрософт" и най-богатият човек на света Бил Гейтс. Той управлява и най-голямата благотворителна фондация в света заедно със съпругата си Мелинда и дарителството му е пословично. Сега е насочил вниманието си към невродегенеративната болест Алцхаймер, но не чрез фондацията, а с лични средства, като вече е дарил 50 млн. долара на частния фонд Dementia Discovery Fund, който подпомага научни изследвания и разработки на нови подходи срещу болестта. В подробен пост и видео в блога си милиардерът разказва защо.\n"Започнах да се интересувам от Алцхаймер заради високата му цена - и емоционална, и икономическа - за семействата и здравните системи. Финансовата стойност е много по-лесно да се измери - човек с невродегенеративна болест харчи пет пъти повече на година за медицински грижи от друг човек в напреднала възраст, но незасегнат от това. И за разлика от хората с други хронични болести, тези с Алцхаймер може да се нуждаят от много по-продължителни грижи, защото болестта може да се развива с десетилетия", казва Гейтс.\nРазходите за болните от Алцхаймер и други дегенеративни болести на мозъка са едно от най-бързо растящите пера в здравните системи в развитите страни. В САЩ през 2017 г. цената достига 259 млрд. долара. Ако не се намери лек или превенция, тези болести ще източат огромни ресурси особено при прогнозата на Световната организация за Алцхаймер, според която до 2050 г. засегнатите ще са тройно повече от сега.\n"Човешката цена е много по-трудна за пресмятане. Това е ужасна болест, която покосява и човека и близките му. Познавам добре този проблем, защото много хора в семейството ми са страдали от Алцхаймер. Знам колко е страшно да гледаш хората, които обичаш да се мъчат, докато болестта ги ограбва от мисловните им способности и няма какво да направиш. Чувстваш се сякаш наблюдаваш постепенната смърт на човека, който си познавал", казва Бил Гейтс, който е на 62 години.\n"Историята на семейството ми не е единствената причина за интереса ми към това заболяване. Видяхме как науката успя да превърне абсолютни убийци в миналото като ХИВ в контролируема хронична болест и вярвам, че с Алцхаймер можем да направим същото, че и повече", допълва той. Смята, че трябва да се работи в пет основни посоки:\n- Да разберем как се развива болестта. Това все още е мистерия, защото мозъкът е изключително деликатен и трудно може да се проследи началото и развитието на болестта. Знанието, което имаме за нея, е събрано основно от аутопсии след смъртта на пациентите и в късен стадий на развитието й.\n- Да усъвършенстваме ранното улавяне и диагностика. Категоричната диагноза за Алцхаймер в момента е също само постмортем - след аутопсия. Много е трудно да се определи, че е това в развитието й и особено на по-ранен етап. Използват се когнитивни тестове, но при тях може да има голямо вариране - например, ако не си се наспал предната вечер, това може да промени резултата. Необходим е ясен и категоричен тест, например кръвен, с който да може да се следи и развитието и повлияването на болестта от лечения.\n- Да намерим повече подходи за лечение. Повечето лекарства в момента атакуват протеините, заради които в мозъка се натрупва плака, която го затлачва. И медикаментите, които се разработват сега се въртят около тази идея, но трябва да подпомогнем и учените, които търсят други посоки и имат други идеи, защото това ще увеличи шансовете за намиране на вярната.\n- Да намерим начин за по-лесно включване на пациенти в клинични изпитвания. Темпото, с което се приближаваме към решението, се определя от темпото, с което провеждаме клинични изпитвания на нови терапии. Но когато нямаме дефинитивна диагностика за ранен стадий няма как и да провеждаме ранни опити за спиране на болестта. В повечето случаи хората, които се включват в опитите са вече с напреднало развитие на болестта и отнема години, докато се събере подходяща и достатъчно голяма група пациенти. Можем да опитаме да създадем система за предварителна селекция и регистри на хората, които биха се включили в изследванията, веднага щом те достигнат до етапа с човешки тестове.\n- Да използваме информацията по-добре. Всеки път, когато фармацевтична компания или лаборатория прави проучване, се събира много информация. Ако всичко се обедини и се стандартизира, така че ясно да забележим закономерностите за развитието на болестта и темпото му, например спрямо пола, възрастта и гените, може да ни хрумне по-добра идея за лечението.\nГейтс казва, че ще продължи да подкрепя учените, които търсят решение засега с тези 50 млн. долара, а по-нататък със субсидия от фондацията ще осигури достъп до новите лечения в бедните държави. Евентуалните резултати обаче ще се видят може би след десет години или повече, а проучванията ще са много скъпи. "Но аз съм убеден, че сме в повратен момент и сега трябва да се действа, преди науката да остане на заден план за сметка на увеличените разходи за всички болни", казва накрая филантропът.\nСветовните милиардери са забогатели с близо трилион долара през 2017 г.\nИнвеститорът Уорън Бъфет дари над $3 млрд. на фондации\n07:54, 07 авг 20 / България 100\n07:29, 04 авг 20 / България 116\n02:09, 08 авг 20 / Политика 471\n17:08, 08 авг 20 / Спорт 5\n15:40, 08 авг 20 / Цитат на деня 148\n15:00, 08 авг 20 / Спорт 13\n14:17, 08 авг 20 / Анализи 32\nstein 08:42, 19 ное 17 / Неутрално\nУважавам хора като Бил Гейтс, които даряват огромни средства за изследвания.\nlone wolf 08:45, 19 ное 17 / Любопитно\nДо коментар [#3] от "Маршалов": Вие, имунизиран ли сте против одъртяване? Бил Гейтс, така или иначе е ангажи...\nРейтинг: 570 07:50, 19 ное 17 Неутрално\nТова е т.нар болест на счетоводителите. Много ме страх да не прихвана.\nРейтинг: 1078 07:55, 19 ное 17 Неутрално\nНе бои се , на такива като теб ..... и МЪЖ не могат да си прихванат , та камо ли болест като тази .\nРейтинг: 1946 08:27, 19 ное 17 Весело\nПросто Бил одъртява и го налягат болежките.\nРейтинг: 1265 08:42, 19 ное 17 Неутрално\nРейтинг: 923 08:45, 19 ное 17 Любопитно\nВие, имунизиран ли сте против одъртяване?\nБил Гейтс, така или иначе е ангажиран с финансиране на много научниизследователски програми!\nРейтинг: 4572 09:18, 19 ное 17 Неутрално\nДобра и разумна идея, както повечето финансирани от фондацията на Бил и Мелинда Гейтс. Може би малцина осъзнават, че Алцхаймер е болест за която няма лечение и заболелите умират максимум след седем - осем години, или че тя засяга все по-млади хора.\nРейтинг: 570 09:23, 19 ное 17 Весело\n[quote#2:"Радко - СВОБОДА или РОССИЯ"][/quote]\nТака е, богата, успяла и неангажирана. С бедни женици никой не се занимава ,-)\nРейтинг: 984 09:38, 19 ное 17 Весело\nГ-жо Ксали, "болестта на счетоводителите" е грипът, както впрочем и на учителите и на всички останали, които работят с много хора. Преди време имаше една хипотеза, че болестта на Алцхаймер може да се предизвиква от херпесния вирус, след това се появиха съобщения, че и две бактерии може да участват в етиологията, преди това пък се подозираха определен вид гъбички. Опитите да се докажат неопровержимо тези връзки обаче досега не дават особен резултат. Основната хипотеза си остава, че болестта на Алцхаймер се предизвиква от натрупването на лепкави амилоидни плаки и неправилно нагънат "тау" протеин в мозъка, което води до разпад на комуникацията между невроните и загуба на паметта, когнитивен упадък и в крайна сметка смърт. За момента няма категорични доказателства, че болестта на Алцхаймер може да се "прихване", така че поне това гайле във връзка с Вашата счетоводна дейност може да отпадне.\nРейтинг: 1153 09:51, 19 ное 17 Неутрално\nШишковците кога ще дарят? Не натрупаха ли достатъчно? Да дават нещо и за благото на народа си.\nРейтинг: 233 10:03, 19 ное 17 Любопитно\nА има ли изследване , кои етнически групи са най-податливи ??????\nРейтинг: 1625 10:07, 19 ное 17 Неутрално\nВелик човек. Един от строителите на съвременния свят.\nРейтинг: 5325 10:10, 19 ное 17 Неутрално\nВероятно досега не се обръщало толкова внимание поради липсата на икономически интерес от заболелите. Сега това се променя, заедно с техния дял. Браво на Бил Гейтс, който продължава да бъде визионер в много области!\nРейтинг: 406 10:16, 19 ное 17 Неутрално\nБраво на Бил! Респект. Поздравявам го с една епиграма на бай Радой.\nза теб няма предели.\nако да беше за военни цели!\nРейтинг: 3640 10:55, 19 ное 17 Неутрално\nИмал бол пари, дал 50 млн. Аз като нямам и 50 лв няма да дам. Въпреки че каузата е благородна. Друг е въпроса как е спечелил 50 млд? Откъде са се взели при него? Че има талант и заслуги, ОК, признавам ги, но все пак един човек печели 50 млд!!! Един процент от населението притежават 50% от богатството на планетата. И парите не валят, а идват от същите тия дето се разболяват от Алцхаймер и какво ли не. И само една малка част се използват за благотворителност, останалите се харчат за всякакви екстри и изгъзици. Такава е системата и засега никой няма намерение да я променя. Още повече, че някои много а харесват, нека и така да е. Проблемът е, че положението започва да става неудържимо във всяко отношение, цивилизацията виси на косъм във всяка минута и апокалипсисът приближава със страшна сила.\nРейтинг: 988 11:03, 19 ное 17 Неутрално\nИмам едно желание. Затова понякога се обръщам към Бог в мислите си, да помага онези, които инвестират ежегодно стотици милиарди в оръжейната индустрия да намалеят до някакъв санитарен минимум, за сметка на филантропите-мултимилионери, които да инвестират все повече в научни изследвания с цел доброто на Човечеството.\nРейтинг: 1091 11:20, 19 ное 17 Разстроено\nНема спасени от тролчетата на Кутев и Вова, па дори и под новина за такава благородна кауза!\nОная/ия уж счетоводител/ка се изходила първа, а некои от следващите тъпанари плюят капиталисто Били откъде се сдобил с 50 милиарда!\nНема да се интересуват, как вилончелисто на Путлер се е сдобил с два милиарда, или нашио Череп или успелия млад бизнесмен, а тръгнали да му злобеят ... Бил Гейтс?\nЩото, аз за вилончелисто не съм чул нещо концерти, композиране?\nАма за Бил Гейтс е ясно - простотиите дето им плащат да пишат са на компютъра с ОС Windows.\nРейтинг: 1643 11:23, 19 ное 17 Неутрално\nГейтс се оказа точният човек на нашето съвремие, поклон за всичко, което прави с благотворителната си дейност.\nРейтинг: 758 12:47, 19 ное 17 Неутрално\nКолко руски, китайски,индийски или милиардери с чаршаф сте чули да даряват парите си за нещо подобно?\nРейтинг: 1518 13:18, 19 ное 17 Неутрално\nБил Гейтс дарява, защото богатите имат пари и знаят, че парите не лекуват, не осигуряват вечен живот и не правят човека вечно щастлив. Затова и Гейтс не ги събира в сейф за вечни времена. Този лош капиталист Гейт, като другия лош капиталист Бъфет, които даряват богатството си за благотворителни цели. Къде по-добре е да ги затворят в един калъф за виолончело и да ги платят в Панама като нашите "руски православни братушки" олигарси. Православно е все пак!\nРейтинг: 233 14:24, 19 ное 17 Неутрално\nТъкмо викам тоя с очилата е някой богат Руснак и дарява пари на болните!!!!!хаххаха тида видиш все едно джуджето Путин да се бръкне в джоба да даде на бедните;)))Тоя филм го НЯМА\nРейтинг: 4295 14:28, 19 ное 17 Неутрално\nМного богати хора даряват, адмирации за Гейтс.\nРейтинг: 2380 14:43, 19 ное 17 Неутрално\nСъс сигурност Бил е откраднал парите си от болните с Алцхаймер, просто нема как да е иначе.\nРейтинг: 3840 15:19, 19 ное 17 Неутрално\nАко ти е направило впечатление, колкото по-умен и творчески надарен е даден човек, толкова по-голям човеколюбец (по-добрата българска дума за "филантроп") и дарител е той...\nТа в тази връзка, шишковците просто не влизат в категорията на дарителите и човеколюбците!\nРейтинг: 3840 15:20, 19 ное 17 Весело\nДо коментар [#14] от "Judjuk":Със сигурност Бил е откраднал парите си от болните с Алцхаймер, просто нема как да е иначе. Боже...\nИ този намерил на кой да търси сметка за произхода на парите му!\nРейтинг: 8 15:45, 19 ное 17 Неутрално\nЗащото самият той може да се разболее.\nНяма нищо странно в това.\nНа негово места, аз бих дал всичките си пари за търсене на лечение срещу стареенето. Щеше да има яко експериментиране\nРейтинг: 2380 15:58, 19 ное 17 Неутрално\nДо коментар [#25] от "Dante integra":\nСъс сигурност ще да е това. Вероятно очаква да се разболее и от СПИН тогава, да?\nИли да заживее в Индия, без вода?\nРейтинг: 8 16:16, 19 ное 17 Неутрално\nДо коментар [#25] от "Dante integra":Със сигурност ще да е това. Вероятно очаква да се разболее и от СПИН тогава, да?Или да заживее в Индия, без вода?\nМного мило от негова страна да снабдява индусите с вода.\nАз обаче мисля, че той има потенциал да направи много повече.\nТрябва да инвестира в медицина и по този начин ще постигне най-голям ефект върху човечеството.\nЩе подобри живота на много хора.\nРейтинг: 8 16:22, 19 ное 17 Неутрално\nИ Бил Гейтс най-вероятно ще умре от сърдечно-съдови проблеми, защото това е причината за смърт при богатите.\nИли мозъка или сърцето и кръвоносните съдове - зависи кое ще откаже първо.\nРейтинг: 233 16:24, 19 ное 17 Неутрално\nКато е почнала баба Султана отгоре да продължим с Радой-\n' Ако загина от хрема, чумата хич да я нема'\nРейтинг: 2380 16:41, 19 ное 17 Неутрално\nДо коментар [#27] от "Dante integra":\nМи той го прави. 4 милиарда дарение, за борба с маларията. По твоята логика той очаква да се разболее от малария?\nРейтинг: 303 17:06, 19 ное 17 Неутрално\nПо нашите географски ширини сме свикнали да търсим материалния интерес на всяко начинание .Когато един жест е направен без разпознаваем личен интерес, това буди съмнение и дава повод за всякакви спекулации.\nРейтинг: 1620 18:35, 19 ное 17 Весело\nМи, двамата шишковци ги даряват, а третият дарява. Затворили са цикъла, а затвореният цикъл е запазена марка на прехода...;)\nРейтинг: 8285 21:14, 19 ное 17 Неутрално\nНашите бизнесмени , освен за чалга и футбол, да вземат да даряват и за такива неща. Борба с болести, бедност и неграмотност.\nРейтинг: 2356 22:43, 19 ное 17 Неутрално\nТака е, ама за да има полза от даряването трябва да има не само кой да дарява, а и на кого да дарява. Че използването на даренията също е малък проблем в България.\nРейтинг: 3640 09:15, 20 ное 17 Неутрално\n"И този намерил на кой да търси сметка за произхода на парите му!"\nНе си разбрал колега. Не става дума за конкретно лице, а за системата която позволява на някой да съсредоточи 50 млд в себе си. Това е колкото целия БВП на държавата България. И половината богатство на планетата в 1% от населението. Е, сега, на тебе това явно ти харесва, твое право. Но пък отде накъде и аз да си нямам мнение? Стига с тоя фашизъм бе, докога?\nРейтинг: 289 10:11, 20 ное 17 Неутрално\nНикой не знае със сигурност, кой стои зад публично популяризираните имена "собственици" на "Фейсбук", "Майкрософт", "Гугъл" ...\nЗа такива корпорации 50 млн. са по-малко от 5 стотинки за един обикновен човек със обикновени доходи.\n50 млн. за напомпване на имиджа веднъж на десет години - това е среднодневната им печалба.\nВторо. Ако наистина искаха да преборят болестите на човечеството, досега да бяха го направили с поне една от по-значимите. .\nНито рака, нито диабета, нито сърдечносъдовите заболявания намаляват. Напротив, вземат все по-големи размери.\nА, ако все пак някой отделен учен успее да пробие "загрижените" фармацевтични индустриалци и изнамери лечение за дадена масова болест, същите фармацевти ще създадат нова.\nРейтинг: 289 10:17, 20 ное 17 Неутрално\nДокато не се намери решение на въпроса с пренаселеността на планетата, нито една масова болест няма да бъде победена.\nДокато не получи отговор въпроса : "Нужно ли му е на елита голямо количество съпътстваща човешка маса?"\nА, отговорът все повече клони към отрицание.\nНовите технологии, изкуствения интелект правят човечеството излишен биологичен товар за елита. Замърсител на околната им среда и източник на проблеми и заплахи.\nРейтинг: 908 14:50, 20 ное 17 Неутрално\nНикой не знае със сигурност, кой стои зад публично популяризираните имена "собственици" на "Фейсбук", "Майкрософт", "Гугъл" ...За такива корпорации 50 млн. са по-малко от 5 стотинки за един обикновен човек със обикновени доходи. 50 млн. за напомпване на имиджа веднъж на десет години - това е среднодневната им печалба. Това първо. Второ. Ако наистина искаха да преборят болестите на човечеството, досега да бяха го направили с поне една от по-значимите. . Нито рака, нито диабета, нито сърдечносъдовите заболявания намаляват. Напротив, вземат все по-големи размери. А, ако все пак някой отделен учен успее да пробие "загрижените" фармацевтични индустриалци и изнамери лечение за дадена масова болест, същите фармацевти ще създадат нова.\n—цитат от коментар 36 на Явор Рг\nНепрекъснато излизат нови терапии с увеличаваща се успеваемост за лечение на онкологични заболявания.Стига се вече до нови възможности с персонализираната медицина. Диабетът се контролира съвсем успешно. А може би трябва да споменем и СПИН. Да не говорим как ваксинациите просто изкорениха определени заболявания в развитите общества.\nА е нормално да се увеличава честотата на заболяващите от рак, ами то населението е все по-голямо и живее все по-дълго(благодарение на тази лоша медицина), при което се увеличава риска от заболяване. Ако някога всичките видове онкологични заболявания бъдат победени хората ще умират от нещо друго.


Х. Анберген »Натуропати за психотерапия, психологически съветник» Вистано ☎ Консултиране\nХ. Анберген - Психология онлайн консултации\nВие сте тук: Начало » Онлайн съвети » Не-медицински специалист по психотерапия » H. Anbergen\nВие сте уникални. Отразявам вашите сили и прекрасни качества. Много персонално, холистично, ориентирано към решения треньор за краткосрочни и прости решения на вашия въпрос\nОфлайн / Callback (1.79 € / мин. *)\nЧат офлайн (0.97 € / мин. *)\n4.93 5 60\n60 Коментари от клиенти 156 разговори\nПредставяне на H. Anbergen\nХолистично, ориентирано към решения треньорство и посредничество в смисъл на краткосрочни прости решения на всички предизвикателства и въпроси от ежедневието, включително жизнените кризи в партньорство, семейство и работа. Първа помощ при кризи и извънредни ситуации. Съдействие / съвети за изгаряне на проблемите на междуличностните взаимоотношения на жена / човек или мъж / жена. Съвети при извънредни ситуации и кризисни ситуации.\nЧувствително интервюиране с интегрирането на всички холистични аспекти. Специализира в идентифицирането на индивидуалната типология на живота и нейното прилагане в ежедневната си сила. Придружаване при извънредни ситуации. Двойка ескорт и консултиране.5062\nКалендара на съветниците от: H. Anbergen\nПонастоящем календарът на съветника е изключен.\nКвалификации на Н. Анберген\nПсихотерапия, основана на психология на дълбочината\nКонцентративна тренировъчна тренировка\nТреньор, Посредник, преподавател, Naturopaths по психотерапия (HPG), консултация от I-Zyklotypie® и силна системна гледна точка. Обучение за семейно настаняване, надзор, дискусия, ориентирана към клиентите, прости и краткосрочни подходи за решение, съпровождане на двойното консултиране.\n60 Отзиви за H. Anbergen\nПоказване на още коментари\nСамо търсещи съвети, които са имали разговор, могат да дават отзиви.\nВидеорепортаж Х. Анберген\nВсе още няма видео портрет за H. Anbergen\nСнимка Портрет H. Anbergen\nЗа Х. Анберген все още няма фотографски портрет\nИзтегляния от H. Anbergen\nВсе още няма изтегляния за H. Anbergen\nБлог на адвоката Х. Анберген\nH. Anbergen все още не е публикувал статии.\nНе-медицински специалист по психотерапия Психологически съветник\nповеденческа терапия терапия Talk Sysstemaufstellung Психотерапия, основана на психология на дълбочината Gesprächspsychotherapie Системна терапия гещалт-терапия Концентративна тренировъчна тренировка психодрама\nобсесивно-компулсивно разстройство поведенчески разстройства пристрастявания сексуална дисфункция хранителни разстройства Депресия тревожни разстройства Социални разстройства Burnout Соматоформни нарушения\nКонсултиране сесии: 156\nDurchschnitt: 4.93 от 5.0\nVistano точки: 4772\nПосещения днес: 0\nОбщо посещения: 26799\nМного прекрасен и емпатичен съвет. Много професионален с много дълбочина. След разговора се почувствах много по-добре веднага. По всяко време ще се свържа отново с вас. Вие сте подарък. Благодаря ви, о)\nПрегледано от: ymoe\nH. Anbergen е роден в Стрелец\n* Всички цени са за минута и са окончателни цени, включително законния данък добавена стойност. Обажданията от мобилни или от чужбина може да са различни.


Брилянтин представи SHERRI HILL на „БГ Модна Икона 2019„ - Сватбена агенция Брилянтин, гр. Бургас\nБрилянтин взе участие на годишните награди за най-стилните и успешни българи БГ Модна Икона 2019, представяйки невероятните модели на SHERRI HILL на бляскаво ревю-спектакъл!\nАкадемията за мода с председател проф. Любомир Стойков награди за единадесета поредна година най-стилните и успешни българи.Събитието се проведе в хотел Витоша Парк Хотел – София и бе посетено от редица представители на бизнес и светския елит.\nРайна Кабаиванска, Поли Генова, Васил Петров, Ивайло Захариев и Ивет Лалова са част носителите на приза БГ модна икона 2019, а отличията връчиха предишни носители на приза БГ модна икона, като Юлияна Дончева, Йоана Буковска-Давидова и Ива Екимова.\nНепосредствено преди официалната церемония се проведе и невероятното ревю, където Брилянтин взе участие, представяйки световния моден бранд SHERRI HILL. Колекцията беше специално подбрана, представяйки официални, вечерни и бални рокли от най – новата колекция на американската дизайнерка. Сред моделите се открояваха и невероятни модели рокли, които ще бъдат изключително актуални за предстоящият сезон за бъдещите абитуриенти.\nС разкошните рокли на SHERRI HILL дефилираха редица красавици, сред които Роси Иванова – носителка на титлата Мис България 2005.\nБлагодарим за поканата на проф. Любомир Стойков ! За нас беше истинско удоволствие да вземем участие в това невероятно събитие! Благодарим за перфектната организация и за гласуваното доверие!


ВИДЕО: Когато Григор Димитров прегази световния...\n10 Яну 2022, 21:30 1205 0\nНай-добрият ни тенисист Григор Димитров е в очакване на първия за годината турнир от големия шлем Australian Open, който ще започне на 17 януари и ще продължи до края на месеца. През миналата година Гришо стигна до 1/4-финалите на надпреварата, където контузия го спря срещу сензацията Аслан Карацев.\nВ хода на турнира обаче Григор Димитров показа феноменална игра и не загуби нито един сет до четвъртфиналната фаза. Една от победите на Гришо беше по-специална, защото дойде срещу световния номер 3 и действащ шампион на US Open по онова време - Доминик Тийм.\nГригор отказа действащия шампион на US Open\nГригор срещна Тийм на 1/8-финалите на турнира. Преди мача българинът бе побеждавал три пъти австриеца, който пък имаше две победи срещу Гришо. Въпреки това мнозина анализатори предричаха победа за третия в света, който преди седмици бе спечелил US Open.\nДимитров обаче се намираше във фантастична форма и не остави никакви шансове на Тийм. В първите два сета двамата тенисисти играха равностойно, като австриецът пръв стигаше до пробив, но след това Григор правеше по нови два пробива и спечели и двете части с 6:4.\n"Геврекът", който Гришо върза на световния №3\nВ последния сет Григор буквално прегази световния номер 3, като не му даде нито един гейм и спечели с 6:0. Сетът бе показателен за нивото на играта на Гришо, а дори експертът и анализатор на Eurosport Матс Виландер заяви, че няма да се учуди, ако Григор Димитров спечели Australian Open.\nНай-добрият тенисист на България Григор Димитров изпраща 2021 година със смесени чувства в професион...\nДоминик Тийм пък сподели след загубата, че много му се иска Григор да спечели Откритото първенство на Австралия. Гришо от своя страна заяви, че в този мач всичко му се е получавало - нещо, което бе на обратния полюс в следващия мач срещу Карацев, когато контузия възпрепятства пълноценната игра на Григор.\nПобедата на Григор над Доминик Тийм бе една от най-големите през миналата година. Коя обаче бе най-голямата победа на Григор Димитров през 2021, с която шокира света, вижте в линка!


Hugger-mugger | страница 46 | BB-Team форум\nказано от Atom на 30.11.18, 16:22:\nСледвах Мира някоя си в социалните мрежи, преди се състезаваше в най-тежката категория при жените - не бодибилдинг, че нали го махнаха, ами може би физик или фитнес, не знам.\nМи то не са космически нации, то не са някакви сектански църкви с едни благи пастори 😄, леле тва от стероидите ли е пост ефект???? 😄 😄 😄 😄 😄\nВ такива ситуации махам от френд-листата - мога и да ги блокирам само, но ми се струва полвинчато. Понякога съжалявам малко, защото често са свестни хора, но когато някой има някаква фикс-идея от подобно религиозно или квази-религиозно естество, просто няма как да си говорим нормално. Опитвал съм с аргументи и убеждаване - не става. В последните години избрах просто да не си хабя нервите.\nХодене с много бързо темпо по 3-4 км на ден и по няколко серии различни упражнения с пудовката вечер...\nСлед две седмици се надявам да мога да подновя по-интензивно тренировките.\nТича ми се... дори на пътека. Чувствам се доста зле без физическа активност, наистина трябва по-добра организация и мотивация от моя страна. Мултиспорт картата ни е с доплащане само 13 лв и мисля да взема, прегледах сайта - доста добро портфолио обекти и услуги.\nПриятелка ми е, тя се увлича по фантастика открай време, харесва Толкин като мен ( и като 1/3 от човечеството май ххахаха), фенка е и на Стар Уорс и т.н. Много добър човек е, благ и откровен. Моята група за вдигане на тежести във фейса се казва: Arwen Weightlifting - School of Weightlifting, Powerlifting and Magic. Защото в крайна сметка да вдигаш щанги красиво си е магия 🙂 Не намирам нищо лошо в това да си член на някаква група със сходни разбирания и виждания като теб, примерно БСП или СДС 🙂\nМнението беше редактирано от Блажка на 30.11.18 16:43.\nказано от Блажка на 30.11.18, 16:43:\nИнтересите са едно (например аз също чета основно фантастика от повече от 30 години и не възнамеряван да спра с това), а вярванията са съвсем друго нещо. Във вторите също няма нищо лошо (всъщност има, но темата е дълга и чувствителна), освен ако не ги тикаш в лицето на останалите. 🙂\nказано от Boby_ на 30.11.18, 16:47:\nСпоред мен е някаква група ентусиасти, които вярват в това да си направят космическо общество, както и аз навремето бях член на група хора ( дори имахме членски внос лол), където смятахме, че с метълът ще спасяваме света ... no comment. И не съм била тийн, бях си съвсем с всичкия.\nСигурно е добър човек, не коментирам това.\nПросто съм леееко (но повърхностно 🙂 ) шокирана от космическо-църковно-сектантските неща. Малко са ми out of space 😄😄, така да се каже 🙂\nИ се чудя дали наистина може стероидите да влияят така, защото познавам и други изтрещели 🙂\nНо по-скоро си е до човек де 🙂))\nНадявам се, става ясно че не влагам лоша мисъл и че просто си пиша малко клюкарски неща...\n(Човек като не тренира, изпростява 🙂 )\nПо скоро изострят агресията, иначе такива неща които описваш се повлияват добре от гъби и разни други наркотици 🙂\nМнението беше редактирано от kaloyan на 30.11.18 17:54.\nМнението беше редактирано от kaloyan на 30.11.18 17:53.\nказано от Atom на 30.11.18, 17:06:\nНо по-скоро си е до човек де 🙂)) 🙂 )\nВсичко което влияе на допамина може да “обостри” религиозната симптоматика.\nп.п. Достатъчен е един трип на *** за да има profound mind-altering experiences 😄\nМнението беше редактирано от Joe Musashi на 30.11.18 17:59.\nМного обичам всякакви съвпадения 🙂 Прибрах се от командировка, на която освен клишираните слайдове, бяха решили да ни “впечатлят” с модерен похват и да говорят за допамин, серотонин, ендорфин... 🙂 и малко базисна физика за 9-10 клас (принципа на Хайзенберг) и как всичко това рефлектира върху бизнеса.\nЕстествено всички си припаднаха от захлас (щом има формула с “комплицирани” символи на слайда, значи е уау).... 😄 Кой знае колко $$$ е взело шефчето, за да сглоби оттук и там няколко слайда с “иновативно мислене”... Както и да е.\nАз лично бих предпочела да си поговоря с 4-5 човека от бб-тийм по темите 🙂 (без препратката към бизнеса 😄), но както и да, никой не ме попита 😄\nИначе беше добре, правихме human tower (каталунска традиция с доста близък физически контакт 😄), всичко динамично, изнервени хора, изкуствена светлина и сандвичи, но съм доволна, макар и изтощена.\nказано от Atom на 06.12.18, 09:33:\nмалко базисна физика за 9-10 клас (принципа на Хайзенберг)\nБаси?!Как помниш ,че е изучаван в училище???Респект!\nАз дет съм преподавал физика ,за момент се почесах,дали не съм го правил само на профилираните))).\nАпропо от 7-8г не е включен в учебната програма...само профилирани го имат в програмата.\nС напредването на възрастта си спомням много неща отпреди 100 години 😄 И ги разбирам по-добре сега 😄\nХайзенберг със сигурност беше в задължителната програма, не мога да си представя как може да махнат точно тази част? Че те първо това ни обясняваха.\nИначе, Шрьодингер го знаеха само някои, които се готвеха да кандидатстват и ходеха на частни уроци... Още си спомням зубърките, които държаха да блеснат пред “госпожата” 😄 Мисля че допълнително проверявах кой е тоя и какво е измислил, и даже не си спомням къде, щото тогава дали имаше гугъл... не помня 😄\nНяколко домашни тренировки, колкото да не атрофирам съвсем.\nМного дни работа от вкъщи с малкия.... истинско предизвикателство, но засега се справих (без помощни средства като алкохол и медикаменти 😄😄😄)\nСега доработвам за деня и се надявам да е една активна тренировъчна отпуска.\nНабелязала съм си и за четене няколко теми.\nМоя приятелка с Хашимото (една от многото...) свали ТСХ от 3.5 до 1.3 за два месеца само със спиране на глутена и млечните, без промяна на нищо друго в режима и.\nАз лично съм много впечатлена и това беше удар по скептицизма ми спрямо анти-глутен “истерията”. Вече ще съм една идея по-умерена, явно маса народ наистина има чувствителност (не алергия, а чувствителност).\nМоже да е полезно на някой, скептик или не, който чете 🙂\nМнението беше редактирано от Atom на 22.12.18 06:56.\nказано от Atom на 06.12.18, 10:45:\nХайзенберг със сигурност беше в задължителната програма, не мога да си представя как може да махнат точно тази част? .....\nХайзенберг вече не е това което беше - много го изложиха консултантите на “Breaking Bad” с живачния фулминат на кристали.🙂 Поне оловен азид да беше използвал, макар да е ясно и на третокласник любител-пироман, че кристалите са малки и игловидни, но са една идея по-близо до филмовите им съчинения.\nИ тези сини амфетамини!? Ако бяха в цветна контролирано-наноразмерна кристална пудра иди-дойди, ама те се оляха.\n“Хайзейберг” е псевдонима който си избира главният герой Уолтър Уайт в сериала “Breaking Bad” - американски учител по химия на който му откриват рак и нуждата за пари го кара да започне да произвежда метаамфетамини.\nЖивачния фулминат не е кристално и безцветно вещество, нито може да формира кристали, а още повече големи и прозрачни. Ако е примес, за да бъдат прозрачни кристалите, то трябва да е в незначително количество. Вещества с детонационии свойства (нестабилни връзки - енегретично богати или с някакво голямо торзионно напрежение), бидейки органични, трудно могат да бъдат под формата на големи кристали.\nТеорията на растежа на кристалите, по време на социализма се считаше за “българска”, което е само частично вярно. Термодинамичното обяснение на зараждащата се нова фаза и 3D-формирането й, идва от работите на Иван Странски и Ростислав Каишев през 40-те и 50-те на миналия век. През 90-те, когато беше открит тунелния микроскоп и са били постигнати първите “изображения” на големи атоми като сребърния, първия човек на когото е било изпратено е акад. Ростислав Каишев, в чест на работата му върху фазообразуването растежа на сребърен нитрат.\nДори и да допуснем, че като страничен ефект са получени големи чисти сини кристали, предполагам като идеално подредено присъствие на механохромни флуоресцентни съединения, едва ли ще е толкова лесно постоянното им получаване в промишлени количества, а още повече от бивш наркоман - във филма Джеси Пикман.\nЗатова предположих, че цвят като синия, ще е по-лесно да бъде получен от вещества с размери по-малки от дължината на видимата част от светлината, по подобие на популярните класически разтвори на кадмиев селенид. Т.нар. “квантови точки” едва ли са толкова характерни за органични съединения, а още по-малко за получени като странични реакции при синтеза на метаамфетамини, затова просто направих някакво хипотетично предположение, като опит да се замажат художествените измислици във филма.\nИзвинявам се, че ти нацапах дневника!\nМнението беше редактирано от Illustrator Yovkov на 22.12.18 13:23.\nНяма нищо, откачалките се привличат 😂\n... След толкова години тренировки & металски барове, мога да кажа, че най-после видях идеала си за тяло, ноооо не в спортен-секси-печеля-пари-като-си-показвам-г*за профил, ами в много НЕметалски клип 😂😂😂\nАми перфектно!! ❤❤❤\nА това е за оправяне на музикалния фон...\nГери тук е страхотна. Това е след ерата на участието й в Spice girls. По времето на групата Гери е имала булимия, но след това май я е преодоляла.\nПоставих целите 😀\n- Да се науча да ям мнннооого люто 🌶\n- Да заменя 1 бира дневно със зеленчук 🍅 (друугите бири остават!!)\nЩе е трудна година! 😊😊😊\nПожелавам на всички весело изкарване не само днес, ами през цялата година ☺💚\nИзвинявам се, ако съм обидила някой.\nБлагодаря - за знанията, уменията или забавлението - на близките ми хора тук 🍻\nДогодина повече срещи 🍸🍷🍸\nЗа протокола, приключвам годината в относително приличен, леко скини-фет вид, 48 кг, със забележки тук и там.\nМалко дръпнах назад, но не фатално. Догодина по-добре 🍸🍸🍸🍸🍸💪🏼💪🏼💪🏼💪🏼💪🏼💪🏼💪🏼\nМнението беше редактирано от Atom на 31.12.18 16:08.\nЗдравейте, барбарони и атлети 🙂\nНе успявам да се отчитам ежедневно, макар че напоследък имаше забележителна храна - работя по точка 1 от годишните цели и вече дръпнах доста, закусвам друстепенно меню с по три люти компонента 😄\nТренировките са с пудовката и в зоната на комфорта, поне те.\nТрябва да се снимам за бийчбоди предизвикателството, но нещо не намирам време и настроение.\nЦелта, при всички положения, е - да си постегна имунитета, да увелича аеробната издръжливост (срамота е колко съм зле) - това за да мога да тичам по плажа, естествено 😄, и малко мускОл ако кача, ще е супер.\nЗаписах се на някакъв тъп трейнинг, който фирмата плаща (ако не взема изпита, няколко хил. лв неустойки), освен това чакам да ми кажат ще ходя ли на командировки февруали или не. Ако да, ще са две по цяла седмица., хм хм.\nХем ми се ходи, хем не, настроенията се сменят по 98943 пъти на ден и в двете крайности. Не знам как ще съчетая всичко това с другата работа, новата допълнителна позиция, която ми натресоха (знаех си 🙂), на малкия му готвя аз (закуска и вечеря всеки ден, стерилизирам бурканчета за по 3-4 дни иначе, за обед), за нас си готвя аз, домакинство, ставане в 6… Паралелно мислене и за други големи проекти в личен план.\nМалко съм прегряла 🙂 🙂 🙂 Мисля, че ми трябва един ден почивка и ще живна, просто да се наспя до 7.30, да пия кафета, да си лежа завита, амброзия!!! Даже не цял ден, ами към 16ч. следобед ще съм 6 + 🙂\nЗатова, изключая бийчбодито, настоящата цел е оцеляване, повече храна и повече тренировки.\nЩе се опитам да записвам какво правя с пудовката.\nДнес тренировка с пудовката, по няколко серии.\nБалетен гоблет клек (примерно)\nСтойка на ръце със стена\nКорем - планк с различни опорни точки без почивка\nИзнервих се със снимките, мразя не - непринудени снимки. Снимах се със самоснимачка, ужас - стреснат барбарон на разстрел.\nТака че, пред огледалото, размазано и комичен ъгъл.\nТака или иначе, ако имам напредък, ще се види.\nМнението беше редактирано от Atom на 12.01.19 11:47.\nПриеми че това са документални, или регистриращи за науката снимки, няма емоция, само максимално обективно отразяване на действителността, няма какво да се изнервяш или да се чувстваш неудобно.\nАтомче, аз също го отлагам по същата причина 😂😂😂 Много ме напряга 😂😂😂\nДимо, “документални” е много точно казано, защото имам същото ужасено изражение в личната си карта 😁\nИги, ужасно е. Човек започва да си задава много въпроси, след като се види.. като на донаборна комисия (но с гащи де 😁).\nДнес много символично с пудовката,няколко серии\nКлек с редуване на ръцвте\nЕдностранно раменна преса\nРум тяга за стречинг\nПреди това час ходене със зверско темпо, много добре се получи като кардио, но неадекватно за сезона (и неприятно пуфтене за телефонен събеседник 😁).\nПредвид ужасно изпосталялите рамене, направих си петици раменна с дясната ръка с дванайската,което ме радва 😊😊😊\nПредрусах с.кафе сутринта... От заспало състояние минах на прединсултно и си ядох супата трудно от подрусване на ръцете. Да седи тука тва признание и ДА МЕ Е СРАМ 😀😀😀\nМисля, че имам едно незаписано подобие на тренировка с пудовката.\nБеше тегава седмица в работен план, изморих се.\nНарочно като че ли не се постарах да взема виза за\nЮжна Африка, където беше планирана едната командировка.\nПърво ме изнервиха с тромавите вътрешни процедури, после самото посолство е мега скапано (няма онлайн кандидатстване, нито резервиране на час за среща, няма експресна поръчка, и не на последно място - няма работещ телефон.😳😳😳).\nНо най-вече не се напънах повече за тая виза, за да не взема да домъкна някой скапан вирус на малкия.\nТака че малко стрес ми отпада, с леко усещане, че все пак ми се ходеше маааалко и щеше да е интересно 😊 Но нищо фатално.\nВчера паднах... Единият лакът е с ограничена подвижност и ме боли, а цялата лява половина на гърба се усеща като при бронхит, или - предполагам-ако много яко са те наритали.\nДнес без пуФка, само със СТ и за долна част. 🍸🍸🍸\nОт последното писане - две тренировки с пудовката, днес ще има още една.\nСредно лоша организация на деня, не успявам да ям достатъчно салати и плодове, режимът е месо и бира 🙄\nНа работа - хаос и големи обеми за вършене, мизантропски настоения и кофеин.\nНе знам за бийчбодито, ама си взех мега як бански от алиекспрес 😁 ходи ми се в горещ външеб басейн, докато навън е минус 15 🍸🍸🍸 това ми е любима активност.\nТъй като уикендите са пълни на макс с други задачи, вероятно ще я изпълня с на малкия коритото + гореща вода + тераса 😁😁😁\nказано от Atom на 19.01.19, 11:08:\nВ Африка (като цяло) нещата не се случват така както бихме си ги помислили, там всичко функционира по съвсем различен начин.\nБях писала в началото на май месец на посолството на СТП в Португалия с въпроси относно визи и евентуални задължителни имунизации.\nБяхме там през юни.\nПолучих отговора им през ОКТОМВРИ. 😂\nМнението беше редактирано от Margi на 27.01.19 20:02.\nАми аз само си търсих причина да не ходя, така че добре ми дойде подобна организация на работата им 😁\nИмам още неотговорени имейли, може и тези да се размърдат към Октомври...\nМиналата седмица без бира, наваксах и със зеленчуците, много се постарах 🐇🐇🐇 Но пък нямам тренировки.\nИмаше движение все пак.\nПрибрах се от 3.5 дни командировка днес, изненадващо приятна беше, въпреки че не мога да.кажа,че беше лека програмата.\nВ Атина и Истанбул ходя за.първи път, а са толкова близо 😊\nОпределено ще повторя Атина, много ми хареса усещането в града ❤❤ Любов от пръв поглед.\nИстанбул, освен с феноменално вкусното месо, не ме впечатли много (то не, че имах време да опозная каквото и да е, но не се получи химия между нас 😁).\nЕ, бих се върнала, заради скарата. Просто уау 😊😊😊\nДнес успях да направя едно раздвижване с пудовката, някакъв адреналин ме държи 🍸\nП. П. Забравих да отбележа, че бирата все още е на нула. Май така ще си остане, екзотична ще съм много - нямам татуировки и не пия алкохол и не съм вегетарианец..\nМнението беше редактирано от Atom на 08.02.19 07:32.\nДнес (чак) най-сетне се класирах за тренировка, ай ай..\nНяма бира, има много зеленчуци и плодове.\nПак ай ай, и тоя дневник стана здравословен 😁\nТия дни ще си занеса сладкото вело за под бюрото. Една снимка от архива, за тези които не са запознати с това грандиозно (безсмислено) пособие 😁 Ама да има някаква динамика 😊😊\nМнението беше редактирано от Atom на 13.02.19 18:20.\nДнес отпуска, за да уча за изпит. Денят отлетя, аз минах 1/8ма от предвиденото...\nВ паника съм 🙄🙄\nИначе по същество - следобед тренировка с пудовката, доволна съм. Събота и неделя пак,не ме интересува, ако ще целият чутовен мързел да тропа на вратата.\nЕкспериментът с бирата... Се очертава страхотен. Адска разлика в тонуса - все едно съм пила някакви нацепващи хапове 😁\nКожата ми изглежда супер.\nЧестно казано, мислех че отдавна съм минала към тъмната страна и никога няма да се отлажа, то пък стана от раз.\nКато малкият и бибата, отказа се за 1 ден, после беше забравил за какво е и се опитваше да си чисти ушите с нея 😁\nВ последния момент се научава най-много. 🙂 Аз така учех за някои изпити - само 3-4 часа преди изпита. 😄 Спокойствие, спокойствие и само спокойствие! Направи си един чай и си почети още няколко часа.\nЩе го вземеш!\nЗа някой невъзможни изпити, ставах към 3 сутринта и учех до 7, точно преди да отида на изпит.\nказано от Brown Bomber на 15.02.19, 23:06:\nДоста по-добър вариант в много отношения от да легнеш в 6 и да станеш в 7 или изобщо да не лягаш. Но все пак това е в случая, че човек иска 3 или по чудо 4ка на някой невъзможен изпит.\nБлагодаря ви, първият изпит р утре, после има още един.. Някъде през март.\nПросто нямам времевия капацитет да се занимавам с това сега, но не прецених правилно и ей го на. Добър урок 😁\nАко се издъня, ще ми е малко трудно да обясня, че не съм много тъпа, принципно, а страдаща от липса на време и нежелаеща да прави компромиси със съня 😁😁\nСпазих плана с тренировките, макар и леки и кратки. В събота беше много динамичен ден като цяло, с огромен енергоразход.\nТрябва да наваксам с калориите,за да не се разплескам някъде по пътя, който съм поела.\nнЕма бира, но много успешно боря жаждата с бег-ин-бокс плодови сокове, голяма зарибявка.\nПърви спокоен, почивен, айляшки ден от векове. Страхотно е и такива контрасти позволяват да оцениш важните неща.\nМислех да не тренирам, реших малко стречинг да правя. После включих един комплекс със ст и накрая взех и.пудовката за балетен клек, тяга и тръстъри.\nМного добре се получи в крайна сметка 😊😊😊\nКолегата се върна от Южна Африка.. Нападнали са го, докато си купува вода в магазин - липсва му кожа от краката и гърба! Не знам с какво са го удряли, ще разкаже др. седмица 😢😢😢\nНе мога да повярвам, че взех правилно решение и не отидох. Обикновено съм мистър Бийн и все правя тъпотии, но явно тази командировка не беше екзотичен рай.\nУтре ще си взема нови ластици 😊 Пролетно ми е 🏋♀\nказано от Atom на 23.02.19, 17:38:\nЗа съжаление, не съм била в Ю.Африка, но имам доста познати, които са били. На никой от тях не се е случвало нищо подобно. Някои са били по работа, и са ги извеждали с охрана, някои са били съвсем самостоятелно на почивка.\nИмам и познати, които са родом от там - според тях нещата с опасността са доста пресилени. Както навсякъде по света, има места, които просто не е ок да се посещават и неща, които не е ок да сеправят. И тук по Сл. бряг и Зл. пясъци се случва често да пребият туристи.\nДокато работех в Бразилия, имахме случай на прострелян колега, но останалите около 599 колеги си прекарахме доста безпроблемно свободното време там, като не сме се пазили кой знае колко - обикаляхме из джунгли, и какви ли не места, дори съм попадала в бар в Рио в непосредствена близост до пристанището...което не е от най-безопасните места в град с висока престъпност. 🙂\nТова, разбира се, не е успокоение за колегата ти, но подобен случай не е критерий за мястото. 🙂\nЕ, да, съгласна съм - и там живеят хора и на повечето нищо лошо не се случва.\nПросто в този случай на 100% щяхме да сме заедно и случката да се случи и на двамата съвсем реално.\nИначе той е thick skin buffalo, както сам се определя.\nОт десетилетия обикаля в Африка и близкия изток, има рани по врата от клане в Нигерия, пак са пробвали да го джобят ☺\nКаза, че единствения случай, в които е бил изплашен, е бил в Конго... А да, и при една командировка в Румъния 😁😁😁\nНо като човек, видял много и живял много там (Африка) , абе каза да не се бутам много да ходя.\nказано от Margi на 23.02.19, 18:32:\nМиналата година, колегите ми бяха брутално пребити и ограбени през деня, на центъра на Йоханесбург, още през първия ден от престоя им, пари, паспорти, телефони...\nАз работих и шофирах близо месец в Дърбан и околните градове, където положението е по-добре, но като цяло ЮАР е станал по-опасен от преди години. Местните ми разказаха, че са ги пребивали и ограбвали и там, а ако окажеш съпротива те убиват.\nНяма нужда да казвам, че всички къщи са с ограда с ел. ток и охранителните агенции процъфтяват. Белите трудно намират работа, ако има и черни кандидати, защото те са с преференции, има голяма корупция и много други истории, с които няма да се съгласите, преди да ги видите първо с очите си.\nНе е точно като в Сл. Бряг.\nМнението беше редактирано от Brown Bomber на 23.02.19 22:29.\nАбе това отдавна е вече някакво подобие на държава. Всеки 5-ти със СПИН, средна продължителност на живота 40 и няколко години, изнасилвания ежедневни дори и на бебета. Брутални отрепки, измет, долна сган и подчовеци. Никога не съм бил националист, расист и т.н., обаче нЕма една африканска държава, в която властта да си е в местните и да не е пълен кенеф. Ама кенеф от най-гнусните. Да, има и готини хора сигурно, но културно, икономически и като държавно образувание......закривай, изчиствай, изривай, зарин, напалм, радий.\nКакъв Слънчев бряг-ние с всичките ни минуси сме хиляда галактики пред тия нищожества. Звуча крайно, но това е самата истина. България е по-добро място за живеене от всичките африкански държави взети заедно, по н-та степен на квадрат.\nМнението беше редактирано от Деян на 23.02.19 22:43.


без книга не мога | alia [алиа]\nby Alia · Published 3 May, 2013\nМалки мисли за книгите\nАко ми се случи да вляза в дом, където не виждам нито една книга по лавиците, се чувствам объркана. Сякаш къщата е празна, а аз съм нахлула неканена и леко задъхана, за да разбера...\nby Alia · Published 4 April, 2013\nПрочетено през март\nМарт беше снежен. И пълен с много силни книги, които ме изненадаха. Изненадах се и от себе си, защото успяха да ме грабната четива, които съм отбягвала през последните години. Може би не им...\nby Alia · Published 4 March, 2013 · Last modified 5 March, 2013\nПрочетено през февруари\nФевруари беше много силен месец, откъм прочетени чудеса. В другите си измерения, както винаги, беше ужасен и се радвам, че свърши. Но сега ще си говорим за книги, и то за много хубави книги....


Бледи сенки, ярки отражения :: След Коледа. . .\n28.12.2014 05:29 - След Коледа...\nПрочетен: 31000 Коментари: 56\tГласове:\nПоследна промяна: 02.01.2015 13:20\nСледколедно лентата празнична връщам\nкъм време отминало - и не тъй самотно.\nПознатия път налучква към вкъщи\nколата ни - сякаш и тя неохотно.\nБезродно чернеят обрулени драки,\nмаркирали път там, дето вече го няма,\nзад тях многоглаво дъхти пущинакът\nна смъртна забрава, на тъжна измама.\nЗавой, после втори – все стръмни, опасни,\nизтрити от мозъка – и непонятни –\nот гуми следи – тъй черни, тъй ясни –\nсмърт сякаш задрямала в знаци невнятни.\nИ все пак се връщаме – въпреки всичко,\nче няма край там, де било е начало.\nПосреща ни котка, дивяла самичка,\nно в мисъл и вярност по нас оцеляла.\nИ в ласка, и в обич, по котешки нежна,\nтя спомени скъпи в душите възражда-\nа ние, повярвали в Коледа снежна\nи в нейното свято духовно прераждане,\nотгребваме обич, отпиваме милост,\nпогалени сякаш от сянка любима,\nпо глътка си вземаме дързост и сила,\nпо зрънце от вяра, че още ни има.\nИ пак се разтваряме в света извънкъщен,\nза битки събрали и сили, и жажда,\nа щом наранят ни – отново се връщаме,\nсърцето превързваме – и се прераждаме.\nТагове: котка, дом, сила, спомен, завръщане, Коледа, рани, студен свят,\nИ всичко направи го котката...\n1. emi1ts - "..И все пак се връщаме – въпреки всичко,.."\nКрасиво с тъга в началото но с много сила и обич накрая!Следколедно духовно прераждане със силата на Коледния дух!И точно раните и болките ни правят по човечни!\nБлагодаря Вени!Чудесното изпълнение на Том Джоунс е красиво допълнение!Как да не обичаш тези поляни!:)\nМного позитивни емоции и весело посрещане на новата 2015 година мила Вени!Прегръдка!\n2. distrelets - Ееееех, Вении.... /въздишка/\n"И все пак се връщаме – въпреки всичко,\nче няма край там, де било е начало."\nМалко тъжно, но прекрасно... и - прераждащо :)))))\nБлагодаря ти, че започнах деня си с твоето стихотворение! С усмивка и надежда, каквито ти умееш да даваш! Поздрави и прегръдки!\n3. donchevav - Красиво с тъга в началото но с много ...\nДа, Ели, тъжно е по нашите села в днешно време - особено през зимата...порутено, глухо, толкова тъжно...Но няма какво да се прави. Ние избрахме да отидем в градовете, децата ни - в чужбина, внуците ни сигурно ще се преселят в космоса. Етапи на цивилизацията!\nИ все пак в привидно изстиналия, самотен бащин дом - пуст и изоставен от всички - има повече топлина и сила, отколкото във всичките ни модерно санирани и обзаведени градски домове и вили. За тази сила се връщаме - гребем и поглеждаме към пътя - не са ли ни откраднали колата ромите - единствени обитатели на тия сюрреалистични обиталища - и бързаме да се приберем, загрижени за хляба и топлото!...\nБлагодаря ти, мила приятелко, за хубавите думи и пожелания! Весела и щастлива Нова година! Прегръдка!\n4. donchevav - "И все пак се връщаме – въпреки ...\nЕх, Дид, мъка е това - да се връщаш само заради едното посещение на гробища:((( Но и това е дълг - и ние обичаме да го изпълняваме - някаква ллекота и светлост ме обземат и желание не да искам прошка, не - да благодаря. Странно усещане. А вкъщи - естествено е студено. Бяхме прибрали всички животни, включително кучето - но котката оставихме - тя е толкова привързана към дома, че у нас сигурно щеше да умре. И така - повече от година си ходим на село - ако не за друго - просто да оставим 2 кг суха храна за котката и нейните две пораснали котета - и те изяждат всичко. До другата седмица. Толкова е хубаво да те посрещнат две живи, обичливи зелени очи - къщата диша!\nПоздрави, мила Дид, весело изкарване на Новата година на всички ви! Прегръдка с обич!\n5. usmivka99 - Хубаво е!\nПропито с чувстване! Хубави празници ти желая! :)\n6. metlichina - натъжи ме... но и някак стопли сърцето ми...\nблагодаря ти, за емоцията... за красивата песен на Том Джонс..\nщастливи дни ти пожелавам, от сърце...\n7. mt46 - Привет, Вени!...\nДобре е, когато има къде да се завръщаме...\n8. donchevav - Пропито с чувстване! Хубави пра...\nБлагодаря ти, мило усмихнато момиче! Хубави празници и на тебе - весели и щастливи! Усмивки и от мен!\n9. donchevav - благодаря ти, за емоцията. . . за ...\nДа, мила Метличинке, така се чувствам и аз, когато си ходя - мъчително ме тегли натам, но ми е тягостно, мрачно, а когато видя родните места, къщата, градината и направя "Здрасти" с котката /тя е снежнобяла, с дълга пухкава козина и искрящо зелени, изумрудени очи - и се казва Мима/, когато вдъхна от този толкова познат, роден въздух - нещо олеква в мене - усещам почти физически някакво пречистване и презареждане - и си тръгвам преродена!\nПоздрави, нежно синьо цвете - и весело изкарване на Новата година!\n10. eliana - Вени,няколко пъти прочетох....\nМного живо,много истинско,\nтолкова общи неща и мисли,\nсякаш бях с теб,там..,там е красиво\nи винаги ще бъде!И се връщаме,за да бъдем\n"погалени " -така е ;)\nВсеки има такова място,специално,\nкъдето си "взима "въздух с пълни гърди.\nЕто и асоцията с едни,други, любими стихове:\nКолко кутии зелен тебешир\nтрябват за двора, потънал в чемшир?\nТолкова хубав – сякаш рисуван,\nкъпан и къдрен, от бебе сънуван.\nДворът е хубав, защото пътека\nводи направо в къщата мека.\nТя се разтапя от радост и тича...\nГосподи, всичко на мама прилича!\n11. donchevav - Добре е, когато има къде да се зав...\nТака е, скъпи Марине, много е важно да има къде да се връщаме - това ни дава такава устойчивост и сила... Само че е трудно в днешно време да се хвърляш ту в една, ту в друга посока. Защото връщането не е само палене на свещи и хранене на котката - майка ми имаше две къщи, два големи двора и четири градини:))) - не е добре да се връщаш в джунгли и руини, а с брат ми дистанционно трудно удържаме на темпото...Но...живот и здраве да има кой да се връща...след нас многоглавият пущинак си знае работата...\nПоздрави! Весело посрещане на новогодишните празници!\n12. valben - Ама аз пак да попитам! :)\nСлед Коледа дали се променихме?\nОстанахме ли същите? Едва ли!\nИ нужно ли е мечти да размениме,\nза път удобен, лесен и безкраен?\n13. ili4e - чудесно стихотворение! Поздра...\nчудесно стихотворение! Поздравления!\n14. astrojozi19 - Вени поздрави!\nбЛАГОДАРЯ ЗА КРАСИВИТЕ СТИХОВЕ, ВЪПРЕКИ ТЪГАТА, КОЯТО МЕ Е ОБЗЕЛА ПОСЛЕДНО ВРЕМЕ:)КРАСИВИ ДУМИ.......\n15. donchevav - Много живо, много истинско, тол...\nДа, Ели - със сигурност всеки преживява това в един определен период от живота си - затова толкова познати чувства и възприятия....Важното е, както казва и Марин, да има къде да се връщаме. А стихотворението е изключително - аз пък него си представих - огромните чемшири /бях обещала последно на майка ми да ги оформя, а сега все отлагам/, пътечката към вкъщи, която тя все бръскаше ли, бръскаше...Благодаря ти!\nВесели празници, скъпа приятелко! Прегръдка!\n16. donchevav - След Коледа дали се променихм...\nНе, скъпи Вал - мисля, че не е нужно...Ще ми разрешиш ли да ти отговоря с цитат?\n"Празна работа и загубено време ли е да\nскиташ по света, за да търсиш не благата му,\nа стръмнините, по които добрите се изкачват\nна престола на безсмъртието?... Едни вървят по\nширокото поле на надменното честолюбие, други\n— по пътя на ниското и робско ласкателство,\nтрети — по пътя на лъжливото лицемерие,\nмалцина — по пътя на истинската вяра. Аз пък,\nводен от своята звезда, вървя по тясната пътека\nна странствуващото рицарство, заради което\nпрезрях светските блага, но не и честта.”\n„Дон Кихот” Мигел де Сервантес "\nТака че, кой каквото търси...Някои - мечти, а други - прости и удобни пътища през света. Аз пък винаги съм сравнявала себе си с добрия ни стар кон Петко - той е порода медил. За тези коне е характерно, че живеят в полудиво състояние в най-високите планини на Централен Балкан. Когато види дъжд, сняг, виелица, конят излиза навън и иска да препуска; когато е впрегнат и каруцата му е най-натоварена - иска да бяга; когато види висок баир - непременно се сили да галопира по стръмното нагоре. Странен кон! Та нас с тебе малко оприличавам на този кон, затова и толкова реторично ми звучи въпросът ти! Въпреки че не съм мазохистка – признавам си, не бих търсила трудни пътища там, където мога да мина безпрепятствено по лесния. И друго: винаги съм мислила, че най-хубавите неща стават лесно, ей тъй, както дишаш – напъването задушава, ражда уродливи форми.\nПоздрави, приятелю, успех в преследване на мечтите! Точно по Коледа май има най-лесни пътища за постигането им: Коледният дух, Дядо Мраз, дядо Коледа, Снежанка - всички изпълняват желания и реализират мечти!\nВесели предновогодишни дни! Щастливо посрещане на Новата година!\n17. donchevav - чудесно стихотворение! Поздра...\nБлагодаря, мила Илиянче, за хубавите думи! Весело посрещане на новогодишните празници! Усмивки!\n18. donchevav - бЛАГОДАРЯ ЗА КРАСИВИТЕ СТИХОВЕ, ...\nБлагодаря ти, мила приятелко! Да, по Коледа стават такива неща...Аз церя моята меланхолия с тъжни, елегични стихове :))) или с романтични филмчета. Прекарала съм си тук, на компютъра, няколко десетки - върви ги изглеждай всичките! Станала съм същинско зомби..:))) Дано по-скоро минават тези неработни дни и ваканции, че да си подхванем пак работата нормално:))))\nВесели празници, мила приятелко - и не тъжи...дните взеха да се удължават, още месец - и ей я пролет - а с пролетта - колко нови надежди и радости! Прегръдка!\n19. troia - :))\nНай-хубаво е човек, когато се завърне в къщи. Празниците идват и отминават, а после отново навлизаме в рутината. В краят на стихотворението ти има много истина :\n"а щом наранят ни – отново се връщаме,\nсърцето превързваме – и се прераждаме"\nЦял живот падаме и ставаме....край няма:))\n20. donchevav - Да, така е, Кате. . . и всичкото за ...\nДа, така е, Кате...и всичкото за единия хляб! Или за едната правда....Знам ли за какво е - но все воюваме. И аз - уж добра душа, тиха като мушица :))) - все се оказвам въвлечена в нечии военни действия. После ближа рани - други празнуват победи. Е, в такъв момент ти трябва да се върнеш към корените - да презаредиш. Тежко му, който няма - или не може - да се завръща в родния дом, да черпи обич и сила оттам. Едва ли дълго ще се съхрани – и психически, и физически.\nДа, Коледа мина, подготвяме се за новогодишните празници – като минат всички те – до Атанасовден – и зимата „гилди”, както казвали едно време:))) Весело посрещане! Прегръдка!\n21. valeska - Привет!\nМъдър човек си ти, donchevav!:)\nВинаги поднасяш нещата по възможно най-непринудения начин… Благодаря, за което!\n22. donchevav - Благодаря ти, Валеска! Ласкаете ме ...\nБлагодаря ти, Валеска! Ласкаете ме вие, четкате ме, ех, то на кого не му е хубаво да има приятели! И то какви приятели! От вашите постинги струи светлина, любов, звучи музика, надничат пленителни картини, стихове, разкази - цял един свят от красота, благородство, любов!\nБлагодаря ти, мила Валеска - от твоите публикации винаги научавам толкова много, а сърцето ми винаги се пълни с музика и светли усещания..\n.Благодаря ти, приятелко, а чрез този отговор до тебе - на всички многобройни приятели в блог.бг - душата ми пълните! Поклон!\nА на тебе, мила Валеска, весели празници с най-хубавата музика, с най-голямата веселба, с най-качествените приятели! Прегръдка от сърце!\n23. megg - Превързани сърца\nСъздадени сме и за болката, и за радостта; така сме цели... и сме ние. Завръщането към корените е част от смисъла на нашия път; и е тъжно, когато няма с кого да разделиш тишината; и е светло това завръщане... Красива тъга в стихове, мила Вени, мъдри и истински послания... ей тези два стиха ме развълнуваха, много:\nИ все пак се връщаме - въпреки всичко,\nЩастливо посрещане на Новата година, в обич и сбъднатост!\n24. donchevav - Ех, Меги, толкова добре ме чувст...\nЕх, Меги, толкова добре ме чувстваш...благодаря ти! Не, искам д те цитирам - така хубаво си го казаа: "Създадени сме и за болката, и за радостта; така сме цели... и сме ние. Завръщането към корените е част от смисъла на нашия път; и е тъжно, когато няма с кого да разделиш тишината; и е светло това завръщане..." Точно за това става дума - и ти благодаря за този прочит!\nПоздрави с пожелание за вълшебни преживявания в новогодишната нощ и щастливи случвания през настъпващата 2015 година! Прегръдка!\n25. paciencia - Прекрасно си го казала, Вени!\nИ тъжно, и носталгично, и красиво...Чудесно допълнено с тази любима песен и снимки. Като че ли в тях познах моя път. Този, по който бих искала да се завърна някога...Засега се завръщам само в мислите си. Необходимо завръщане, за да закърпим раните, да превържем сърцето и да продължим напред...\nЧудесна си, Вени! Благодаря ти!\n26. donchevav - Честито Рождество Христово!...\nВасенка, мила, пожелавам ти да се завърнеш по най-светлия, широк бял път, огрял от слънцето и дъхтящ на равнец и лайка! А сега си там, където те е повикал дългът и аз много ти се възхищавам! Горещо те прегръщам, приятелко далечна, и ти пожелавам да си весела и щастлива на Нова година, да се радваш от сърце на празника, да се забавляваш, защото тези малки празници правят делника ни поносим, а живеенето ни - смислено. Доскоро!\n27. sestra - Много хубави снимки, Вени,\nа сняг имате ли да снимаш отново? Прераждането на живо - интересна тема. Много боли, но винаги е за добре :)\n28. donchevav - О, Стани, съжалявам - снимките са от ...\nО, Стани, съжалявам - снимките са от Интернет - просто отразяват едно към едно /а може би не е съвпадение/ пътя към вкъщи. Предполагам, че е снимано през лятото - аз търсих конкретни неща, които няма как да снимам сега - контраст между тъмнина и светлина, закърпени дупки, следи от гуми - като илюстрация. Търсех подсилване на впечатлението от текста, не документалност, затова избрах и чужда песен в края. Съжалявам за подвеждането, мислех, че е достатъчно, че съм запазила местоположението в Гугъл:)))\nА при нас едва тази нощ е паднал сняг - около 2 см - и валежите са спрели още преди да се събудим.\nДа, боли, мила Стани...особено в началото. После, като отвориш пътната врата и те облъхне магията на родния дом, всичко забравяш - сякаш не е било. Изтриват се годините, студа, разочарованията, безсилието, умората - и излизаш чисто нов и зареден. Поне на мене все така ми се случва -- засега:)))\nПоздрави, Стан! Нова година наближава! Прегръдка!\n29. benitta - Вени, за пореден път те признавам в ...\nВени, за пореден път те признавам в умението да създаваш ярки стихове! Някак не ми се пише коментар, чувствам се малка и дребничка винаги, когато прочета твоя емоция, изразена по такъв умел начин. Наистина! :)\nИмам някакво усещане, че дори и в своята тъга, ти излъчваш ведрост и позитивизъм. Даже и когато се ядосваш, вероятно предаваш емоцията си така, че да не ангажираш и поглъщаш енергията на отсрещния човек. Много си позитивна изначало. Нали?! На мен така ми действаш.\nПрегръдка и поздрав за таланта, г-жо Дончева! :):)\n30. donchevav - Благодаря ти, мила Бени, ти винаги ...\nБлагодаря ти, мила Бени, ти винаги така ме ласкаеш...че после по два-три дни медитирам и си повтарям като Алф: "Ти си геврек, ти си геврек!", за да си върна присъщата скромност и смиреност:))) И за това, че не товаря отсрещния с проблемите си, не си права - с ръка на сърцето - знаеш тебе поне как съм те товарила:))))))))) Ех, Бени, Бени усмихната и добра душичка си ти - и токова ми липсваш, ама нали не ми даваш публично да се оплаквам от отсъствието ти - мълча си и страдам.\nДа, на Нова година със сигурност ще си помисля и за тебе - няма начин! И в баницата късметче за блога ще сложим, и наздравица ще пием за блоговите ми приятели - това е ясно! А ти разцелувай малките коледни звездички и се вземи в ръце да подсириш по-скоро млякото - да може хубаво да се изцеди до утре вечер –да са атрактивни салатките:))) Весели и щастливи преживявания на цялото семейство на най-чакания и най-вълнуващ празник в годината – посрещането на Новата година! Прегръдки с обич!\n31. benitta - :):):):):):):):):):):):):):...\nЕй толкова се смях, четейки отговора ти! Голям зевзек си. Може би онова алфското внушение с геврека не е рентабилно в днешно време, нали знаеш, че трябва малко агресия в положителния смисъл... и повечко самонадеяност.\nА към новогодишните салатки мисля да добавя и чеснови хлебчета - домашни, разбира се - ммммм!\nПрегръдка и за теб и извинявай, че така изместих сериозната тема, "загори тенджера" съм и разприказвам ли се - край!\n32. donchevav - :))))))))))))))))))))))))))...\nАз пък правя торта с пълнеж от самата торта - малко абсурдно, но така се казва:) и така се прави, разбира се:))) Само че я правя от 3 ч., а още не съм стигнала до печене - а всъщност, както при всяка торта, работата е след печенето - рязане, издълбаване, пълнене, правене на капаче, на глазура, на украса - отиде нощта:)))) Но между блога и тортата познай кой ми е приоритетът :)))\nЧесновите хлебчета са нещо страхотно! Онова, което единствено предпочитаме пред тях, е домашната пърленка с риган и шарена сол /точно нея аз не харесвам с чесън/ и утре мисля да направя такава.\nПоздрав с пожелание за спорна работа - и не си никаква "загори тенджера" - страхотна домакиня си - едно птиченце от Фб ми каза:)))))\nИ за да ти е по-лека работата, песен за тебе и малките помощнички /направо си ги представям обрашнени целите:)))/ Целувки!\n33. sande - Честита Нова Година! Здраве, радости, късмет!\nно в мисъл и вярност по нас оцеляла."\nЧаровно стихотворение, много топло, истинско, докосващо.\nДостойно за ново начало.\n34. donchevav - Благодаря, скъпи Санде! Там, дето е ...\nБлагодаря, скъпи Санде! Там, дето е текло, пак щяло да потече...иска ми се да вярвам - заради нашите опустели села...Представяш ли си - ако е вярно, че душите на мъртвите се връщат да наобиколят по празници родните места - какво чувстват, като виждат празните рушащи се къщи, бурените из градините, храсталака, превзел дворовете - поне заради техния мир и памет трябва как-как да се завръщаме, докато ни има... А междувременно дано някак течението на тази вечна река, наречена време, се обърне - пак да потече натам - към най-плододайната и най-истинска, спасителна форма на човешко общежитие - българското село. Надеждата е в младите – да са живи и здрави!\nЧестита Нова година, скъпи Санде! Да е мирна и плодородна, сговорна и късметлийска, успешна и щастлива за тебе и твоите близки! Поздрави на Пастух!\n35. eliana - Честита да е,\nМирна и по- добра!\n36. donchevav - Честита и на тебе, мила Ели! Да е п...\nЧестита и на тебе, мила Ели! Да е по-бодра, по-здрава, по-весела и оптимистична, по-сговорна и обичлива, да ни зарадва с повече успехи в работата, повече любов вкъщи, повече късмет във всичко, което предприемем - а защо не и с повече пари:)))))))))))))))))))) Прегръдка!\n37. iliada - Честита Нова 2015 година ,Вени!\nс ракията в ръка\nгодина още една\nв часа се е пропило\nНе искам и не мисля\nухилен до ушите\nкъсметите ще тегля\nпосле за ушите"\n38. emi1ts - Честита Нова година мила Вени!\nДа е по-добра и успешна!Много радост,обич и сбъдване на целите и мечтите!\n39. donchevav - Благодаря ти, мила Или! Много кр...\nБлагодаря ти, мила Или! Много красиво пожелание – с наздравица! Пък и вече е обяд. А аз на ранина избързах да поздравя Васко с „Наздраве!” – после се размислих:))))))))))))))))))))) .\nЧестита Нова година и от мене!\nГодината за тебе, мила Или,\nда носи здраве, бодрост, нови сили\nда отстояваш себе си в платната –\nа и в съда – нали? – че там са зле нещата.\nДа бъдеш вярна на дълга си свят\nна блога ни да даваш хубост, цвят\nи в унес край любимата река\nда сътвориш неземна красота!\nПриятелко, в годината бъди\nуспешна, здрава и щастлива ти!\nПрегръдка с пожелание за весели новогодишни празници! Купонът продължава!\n40. donchevav - Да е по-добра и успешна!Много ра...\nБлагодаря ти, мила Еми! Честита Нова година и на тебе с пожелание за светло небе над главата ти, светли мисли в душата ти, светлина в очите ти - много добри, красиви и светли неща, които да се случат за тебе през годината! Здраве, любов и късмет ти желая! Прегръдка!\n41. kasnaprolet9999 - ЧНГ 2015 г.\nПожелавам на теб и семейството ти да имате сили и вяра да възродите старата къща. Пожелавам го и на себе си, защото там дето е имало начало не трябва да има край.Дошъл е нашият ред да поддържаме огъня в старите къщи.\n42. donchevav - Благодаря ти за хубавите пожела...\nБлагодаря ти за хубавите пожелания, мила Неви! Да, така е, трябва да се направи нещо, макар че още ни е трудно да правим каквото и да било - не толкова по финансови причини. Все пак с брат ми имаме вече план за стъпките, през които трябва да минем, за да стане къщато това, което бихме искали - а то е пак да ни събира, както някога. И дори само това е достатъчно, за да разбереш защо не бързаме: "както някога"няма как да стане, това "някога" няма да се върне - и това би обезсмислило усилията ни. Все пак - има и дълг в цялата работа , не е само емоция. Така че действаме по въпроса, но...е много мъчително... Благодаря ти, приятелко, весели празници!\n43. flymore - Честита 2015 година, Вени!:))*\nУмееш да превързваш наранени души...Човек, комуто е дадено да пише, да раздава от своята обич на другите, без да щади сърцето си - това си ти!\nДа си здрава, обичана, много жива! Здраве на всички около теб, мила приятелко!<3<3<3\n44. donchevav - Благодаря ти, мила Флай! Пак ме л...\nБлагодаря ти, мила Флай! Пак ме ласкаеш, но хайде, ще го минем за сметка на новогодишните пожелания!:))) Впрочем благодаря ти и за тях! Желая ти здраве, много усмивки, много любов - на тебе и близките ти хора! Нека винаги имаш много неща, които да стоплят сърцето ти, няколко неща - които да сгряват душата ти - и още 1-2, които да осмислят живота ти! Прегръдка, мила приятелко!\n45. paciencia - Честита Нова година, Вени!\nЧудесна приятелко, нека е благополучна Новата година! Мир, обич, разбирателство, здраве за теб и близките ти! Мога само да благодаря за срещата с теб. Винаги намираш начин да сгрееш, да окуражиш по много деликатен начин. Благодаря ти, мила Вени! Последното ти стихотворение (от днес) си запазих като скъп спомен. Прегръдки с обич!\n46. donchevav - Мила Вася, твоят постинг, думите ти ...\nМила Вася, твоят постинг, думите ти за връщането към спомените за родното огнище, смисълът на самата синекдоха, моите лични впечатления и преживявания при последното ми завръщане - всичко това провокира и този текст - НЕпразничен, НЕрадостен, НЕ ...такова ми беше настроението - и то не знам доколко може да те е окуражило - по-скоро може да те е навело на тъжни мисли, но щом казваш...Ще постна и тук това стихотворение - благодаря ти, че си си го запазила - но то е необработено, непоетично - спонтанен отклик на твоя постинг.\nСветът на родното - не непременно загубен\nСветлите сенки зоват те назад,\nмигат и гаснат, и пак се прераждат\nв спомен за детския приказен свят,\nза къщата, дето си някога раждан…\nИдват при тебе, протягат ръце\nи те повеждат към миг нереален.\nПочувствал у себе си малко дете,\nръката протегната стискаш печален\nи се понасяш назад и назад\nкъм времето, дето няма как да се върне…\nПод ореха стар, поспрял се на хлад,\nоставяш се споменът да те обгърне –\nи с дъх упоил те от родния свят,\nв орехов корен да те превърне.\nПоздрави, мила Вася! Прегръдка с обич!\n47. megg - Щастлива\nи пълна с хубост Нова година, мила Вени! Обич, благополучие, здраве... и всичко, което е само мечта в мислите, сънищата... да се сбъдне! Да му се радваш! Красива и добра 2015 за теб и хората, които са в сърцето ти!\nЧНГ с голяяяма приятелска прегръдка, мила Вени! :)\n48. donchevav - Благодаря, мила Меги! Светлината ...\nБлагодаря, мила Меги! Светлината на душата ти облива с нежност и доброта твоите сърдечни пожелания към нас, приятелите от блога - благодаря ти от сърце! Нека новата година е щедра към тебе, нека в здраве, бодрост и щастие те намира всяка твоя мечта, тръгнала да се сбъдва в живота ти, всеки твой копнеж, решил да се превърне в реалност за сърцето ти, всяка мисъл - добра и сърдечна, проправила си път към душата ти! Да са успешни и късметлийски делниците ти и вихрени и лудешки празниците ти, да е мир и любов под покрива на дома ти - за тебе и твоите близки! Честита Нова година, мила приятелко! Голяяяяма прегръдка и от мене!\n49. tota - Мила, Вени!\nНай - хубавото от пътуването е завръщането - е казал големият Атанас Далчев. Ти, прекрасно си претворила в стихове!\nЗа много години, Вени! Нека винаги да има пътуване и завръщане към корените! Нека да е светло на душата, топло на сърцето!\n50. donchevav - Благодаря ти, мила Ати! Да си жива и ...\nБлагодаря ти, мила Ати! Да си жива и здрава и много щастлива - в разбирателство и обич и с "юргана", и с "казана" /блоговия, де/:))))))))))))))))! Гореща прегръдка, приятелко!\n51. vilish - Вени! :)\nКак успяваш да водиш по забравени пътища и всеки посвоему да се почувства у дома си ... със спомените и презареждането! :) И в тъгата ти винаги има искрици надежда и радостно очакване!\nКрасива, щастлива, здрава и благодатна Нова година, мила! :) ДА БЪДЕ!!!\n52. donchevav - Мила Вили, светът е толкова голям и ...\nМила Вили, светът е толкова голям и така студен, че ако го няма това завръщане - да се съберем, да подредим разпилените си парченца душа, да презаредим с нова обич, с нови положителни емоции - ако го няма това свещенодействие с магията на родния дом - какво и колко ни остава - студът и злобата ще ни погълнат, ще потънем в негативизма, ще се претопим в лъжата и користта. Светлината на родния дом огрява пътя ни през света и ни носи успокоението, че след бурите на живота има тих пристан, в който да спрем - и този кураж ни дава сили да живеем!\nДа е лек и безгрижен, в здраве и бодрост, в с успехи в ежедневието и радост в празниците, с любов и късмет пътят ти през тази година, мила Вили - твоят и на твоите близки!\n53. priqtel12 - Много тъга има в този стих!\nМного поздрави, Вени , и честита да ти е Новата 2015 година!\n54. donchevav - Честита Нова година, Иве! Да е зд...\nЧестита Нова година, Иве! Да е здрава и щастлива, с много любов и късмет за цялото ти семейство!\nМного тъга има, да - но с времето става по-светла, по топла... Прегръдка и от мене!\n55. to4ilka - Във възторг съм!\nТака хубаво казано,като че ли за нас написано!Нямаш представа,че и ние имахме един Катанич,който беше толкова привързан към моите родители и нашия дом,че дълго време след като ги нямаше на този свят вече ни посрещаше когато спирахме с колата и ние се чудехме как оцелява...Познаваше ни и веднага се умилкваше о нас,беше просто като дух-пазител на дома,умря от старост и пак там,при дървата...Твоите стихове са магия,толкова философски и същевременно лирични,красота!Това изскуство да поставяш подлога накрая си е точно майсторлък-Уста-Вени! "Познатия път налучква към вкъщи колата ни-сякаш и тя неохотно.." Поздрав най-сърдечен твой приятел вечен...\n56. donchevav - Ех, каква си ласкателка, направо ме ...\nЕх, каква си ласкателка, направо ме разтапяш - но аз - нали това ми е професията - знам какво е истинска поезия и какво - стихоплетство, та дано не се самозабравя:)))). Но ти благодаря от сърце, приятелко! А за котарака съм съгласна - точно така е..и нашата котка оцелява сама. Толкова я обичаме - и толкова е красива: снежно бяла, с дълга козина, със зелени изумрудени очи- но се страхуваме, че ако я преместим тук, ще я убием /или ще се върне/. И затова всяка седмица й носим по 1 опаковка от 2 кг суха храна. Мисля, че тя черпи и всички махленски котараци с нея, но какво да се прави - няма да я оставим заради това гладна, я:)))))))))))))))/.\nПоздрави, мила Галя! Весел празник!


МЗ обещва е-рецепта до средата на декември\nЕлектронната рецепта ще бъде готова до средата на месец декември тази година, съобщиха от здравно министерство днес. Това е поредният анонс на ведомството за очакваното финализиране на заданието, не е ясно дали отново срокът няма да се удължи.\nИзграждането електронната рецепта е част от Националната здравно-информационна система (НЗИС), чието изграждане стартира преди повече от 10 години. За това време здравните власти обещаха десетки пъти, че системата ще заработи и ще има електронна рецепта, но и досега това не е факт. „Направената днес презентация на свършеното до момента показва, че изпълнението на поетите ангажименти по изграждането на системата върви в разписаните срокове. По всяко едно от направленията на НЗИС се работи ежеседмично и с представители на съсловните организации", съобщават днес от МЗ.\nСпоред ведомството вече е разписана\nфункционална спецификация на е-рецепта, а до края на годината се предвижда да бъде готова и функционалната спецификация на електронното направление. В момента експертите подготвят и анализ на първичните медицински документи, които трябва да бъдат електронизирани.\nПроектът на МЗ за електронна рецепта не\nе единственият в страната. НЗОК също работи по него, но от 2011 г. Също така въвеждането на е-рецептата от фонда ще бъде само за лекарствата, които той плаща, докато на министерството ще е за всички рецепти. Към момента обаче и от касата не са успели да пуснат в действие електронна рецепта, въпреки нееднократните заявки за това през годините.\nПоследният неуспешен опит на фонда да\nувеличи електронизацията в работата си със своите партньори беше през това лято. С подписването на последния анекс от касата искаха да въведат ежедневно електронно отчитане и за извънболничната помощ, не само за болниците. От сдружението на общопрактикуващите лекари обаче категорично се противопоставиха, защото се опасяваха, че касата няма подобна готовност и ще настане хаос в работата им. Крайният резултат беше, че лекарският съюз настоя промяната да се отложи.


Проучване и анализ на дело | Вашият онлайн адвокат!\nВ Република България с Наредба № 1 за минималните размери на адвокатските възнаграждения на ВАдС е регламентиран минималният размер на адвокатските възнаграждения. Нашата цел е да предоставим достъпна правна помощ на клиентите си и затова хонорарът, който сме посочили за всяка услуга, е минималният!\nС услугата Проучване и анализ на дело заявявате задълбочено и професионално изследване на съдебно дело, изпълнително дело, арбитражно дело или административно производство.\nЗащо е необхдоимо адвокат да изследва делото Ви?\nИзследване на съдебно дело, изпълнително дело или административно производство от адвокат-специалист е задължително, в случай че искате да бъдат максимално защитени Вашите права и законни интереси! Преглед на делото от адвокат може да Ви спести многобройни проблеми впоследствие!\nКакво съдържа услугата:\nСлед заявяване на услугата изследваме внимателно всички възможни варианти за изход от делото или защита на правата и интересите Ви, в случай че производството продължи. Изготвяме писмено становище с компетентно мнение на адвокат-специалист (в зависимост от областта на предмета на делото) относно защита в максимална степен на вашите права и законни интереси! Ако желаете може да поемем защитата Ви пред съответния орган (съд, съдебен изпълнител, арбитраж или административен орган), като това следва да се уговори допълнително!\nПроучване на дело и становище по него – 150 лева\n* За извършване на услугата са необходими допълнителни такси, които се дължат на институциите, в които делото/производството ще бъде проверявано. Те ще бъдат уточнени след заявяване на услугата и евентуално след преглед на документите, с които разполагате. Услугата ще бъде извършена, като се спазват основните принципи за максимална защита на интересите на заявителя и минимизиране на разходите!\nКакво следва след като заявите услугата?\nСлед заявяване на избраната от Вас услуга ние се свързваме с Вас още същия ден, уточняваме всички факти и обстоятелства и започваме да работим по услугата. За проучване на дело пред някои съдилища и пред съдебните изпълнители следва да разполагаме с пълномощно, с което да ни упълномощите да Ви представляваме при запознаване (проучване) с делото. В такъв случай, Ви изпращаме изготвено от нас пълномощно, което следва да подпишете и да ни изпратите сканирано или снимано с телефон!\nПредоставената от Вас информация се съхранява и е конфиденциална съгласно Закон за адвокатурата!\nАко желаете устна консултация, моля посочете телефонен номер!\nПосочете Ваш имейл за обратна връзка!\nОт какво имате нужда? * Избери вид консултация...Устна консултацияПисмено становищеИзготвяне на документПроучване на недвижим имотПроучване и съвет по делоСъдействие за събиране на дълговеЗаличаване на търговецОбжалване на актове и НПЗастрахователни обезщетенияДруго\nИнформация за казуса и въпросите Ви *\nДавам съгласие за използване на личните ми данни за нуждите на заявената услуга!


Константин Циолковски - Руски учен, основоположник на космонавтиката.\nВсички крачки на човечеството в космоса са предсказани с голяма точност и са теоретически обосновани от руския учен Константин Циолковски на границата между 19 и 20 век - още когато светът с учудване и недоверие следи как към небето излитат първите аероплани с тромава конструкция. Константин Циолковски е роден през 1857 година. От юношеска възраст той се увлича от естествените науки и техниката. След като получава дипломата на учител, той дълги години преподава физика и математика в гимназия. Живее в малкото старинно руско градче Калуга недалеч от Москва. Константин Циолковски спада към онези видни мислители, които проникват през завесата на бъдещето. Ето формулата на гениалното му предвиджане:"Планетата е люлка на разума, но е невъзможно да се живее вечно в люлката." И по-нататък:" Човечеството няма да остане завинаги на Земята, но жадно за светлина и пространство, то отначало плахо ще проникне извън пределите на атмосферата, а след това ще завоюва околослънчевото пространство."\nМоже да се каже с увереност, че Циолковски предлага смело и оригинално решение за всеки космически проблем, което се потвърждава с убедителна математическа логика. Циолковски доказва, че земното привличане може да се преодолее само с помощта на ракетите и само с тях може да се покори космическото пространство. Той полага научните основи на изчисленията за движението им. Разработва конкретни принципи за конструиране на космически кораби и орбитални станции. Първи предлага идеята за съставни ракети, известни сега като многостепенни, без които изстрелванията на съвременни космически системи, които тежат тонове, биха били немислими. Изпреварвайки времето, Циолковски дори предсказва далечното бъдеще на космонавтиката, която от междупланетна ще се превърне в междузвездна и междугалактична. "Невъзможното днес ще стане възможно утре". Тези думи стават своего рода девиз на Константин Циолковски.\nВъв фонотеката на "Гласът на Русия" се пази един уникален запис на гласа на учения, записан през 1935 година. Тази година е последна в живота на Циолковски. Ето какво каза той:\n"Сега съм точно уверен, че моята мечта за междупланетни пътешествия, теоретически обосновани от мен, ще се превърне в действителност, - казва ученият в речта си по радиото. - 40 години работя над реактивен двигател и бях сигурен, че разходките до Марс ще започнат само след стотици години. Но сроковете се променят. И може би още вие, казва ученият на сънародниците си през 1935 година, ще станете свидетели на първото извънатмосферно пътешествие."\nВ деня, в който е записан гласът на Циолковски, Юрий Гагарин, на когото предстои да стане първооткривател на космоса, е едва на 1 година. По онова време са млади и учените и конструкторите, които поемат щафетата на идеите на основоположника на космонавтиката и след 26 години ги реализират в метал, в реалните конструкции на ракетносителя и пилотирания кораб "Восток", с който човек за първи път е изстрелян в космоса. За близо 40 години, изминали след първия орбитален полет на Юрий Гагарин, продължил 108 минути, космонавтиката стремително измина пътя към многомесечни експедиции в големи орбитални станции. Тя стана не само изследователска, но и важна практическа област. Именно това развитие й предсказва Константин Циолковски, който изработи стратегията за последователно овладяване на просторите на Вселенната от човечеството.


Възникна грешка, стягане на корема с колан\nСтягане на корема с колан\nСлед това идва ред за спорта. За фитнес дано имаш време, аз нямам време да се къпя повече от 10 мин. Здравословно хранене.\nКолан за отслабване и изгаряне на мазнини Hot Shapers увеличава ефекта на тренировките и фитнеса. International Journal of Morphology. Приемайки общите условия за ползване на сайта, потребителят се съгласява да се запознае с правилата и политиката за ползване на форума и да ги спазва, както и при ползването на сайта да съблюдава българското законодателство, интернет етиката, правилата на морала и добрите нрави.\nКорсетът увеличава потенето , което го прави по-подходящ за тези, които са склонни да задържат течности. С цел да се носят под тесни дрехи , те придават отслабващ и стягащ ефект за определен период от време.\nДве деца и двете секцио. Уред за стягане на корема и тялото Abgymnic. Описание Допълнителна информация Отзиви 0 Колан за един срещу друг гръцка песен и изгаряне на мазнини Hot Shapers - цена и поръчка Колан за отслабване и изгаряне на мазнини Hot Shapers увеличава ефекта на тренировките и фитнеса! Самата аз се почувствах готова около стягане на корема с колан месец след раждането.\nКоремче си имах няколко месеца след раждането поне.\nИскам да се абонирам за бюлетина с нови продукти, отстъпки и промоции на Stemago. Аз наддадох точно 20кг и сега след 8 месеца вече си влизам в старите дрехи! Със или без колан 6те се възстановиш!\nКорсетът увеличава потенето , което го прави по-подходящ за тези, които са склонни да задържат течности. Точно това ме притеснява-да чакам времето когато мога да почна фитнес. Каквото и да решиш - успех!\nСвалих го и започнах да го слагам само като взимам децата, за да не ме ритат по корема. След това идва ред за спорта.\nЛепенки за отслабване на корем Wonder Patch - 5 броя. Дали има смисъл да поръчвам. Препоръчани теми? Купих си нов, който е по-мек и не се забелязва под дрехите и закона за здравното осигуряване само за 5лв.\nДнес тя все още се използва за придаване на вкус….\nОсвен това ще ви предложим много полезни съвети как да ги използвате. Самата аз се почувствах готова около 8 месец след раждането. Спортен колан с бутилки за вода InnovaGoods Hydration. Съжалявам, но при мен беше така.\nВсъщност има и специални корсети за проблемите в гръбначния стълб. Библиография Polo, C. Нашето тяло се нуждае от хранителни вещества, обаче -талията ми е 87 което отговаря за размер XL, стягане на корема с колан. Активация на акаунт Изпрати нов имейл за активация Изпрати Изпрати активация на друг имейл софийски университет биологически факултет Изпрати. Самата аз се почувствах готова около 8 месец след раждането.\nЕдна балансирана диета трябва да придружава всеки метод за намаляване на талията заедно с физическите упражнения поне два пъти седмично!\nВ тази статия ще научите повече за ползите на…. Тегло 0. Магнитен пръстен за отслабване — 2 броя. Описание Допълнителна информация Отзиви 0 Колан за отслабване и изгаряне на мазнини Hot Shapers — цена и поръчка Колан за отслабване и изгаряне на мазнини Hot Shapers увеличава ефекта на тренировките и фитнеса. Шишета за хранене MAM - мнение 10 На пазар.\nНощни очи Нощни очи.\nВъпреки че средствата за намаляване на талията могат да дадат същия ефектстягане на корема с колан, но мускулите без упражнения не могат да се стегнат, може и да не са достатъчно удобни. Отзиви Все още няма отзиви. Чрез редовни упражнения гърбът ни ще има силна и естествена подкрепа.\nСъгласявам се личните ми данни стягане на корема с колан бъдат обработвани за целите на създаване на профил във форума и неговото управление. Корема ти рано или късно ще се прибере, маркетингови проучвания с цел разработка и предлагане на нови стоки и услуги в сайта! БГ АД си запазва правото да изпраща анкети за проучване и подобряване на удовлетвореността от предлаганите стоки и ус?\nИскам да се абонирам за бюлетина с нови продукти, отстъпки и промоции на Stemago. За фитнес нямам никакво време защото през деня съм сама с бебоците! Вегетарианството и веганството се превърнаха в модерни трендове в нашето общество.\nИма два вида колани, но и със спорта не бързах. Ако имаш възможност по-добре изчакай да ти дадът докторите зелена светлина и започни да спортуваш. Ластици за тренировка диск InnovaGoods! Не съм носила колан, всеки със собствена функция.\nВ Колумбия се произвеждат най-добрите колани, които са известни в целия свят. Моят корем се прибра изключително бързо, нищо не ми се е люшкало и висяло.\nНашето тяло се нуждае от хранителни вещества, които насърчават неговото развитие и го укрепват.


Vista Rooms @ Kalash Marg - НАЙ-НИСКИ ЦЕНИ от agoda.com\n12, Surya Marg, Opp. Jagdish Temple, Kotra Ki Haveli, Udaipur, Rajasthan, Lake City, Удайпур, Индия, 313001 - Покажи на картата\nИмате въпрос относно Vista Rooms @ Kalash Marg?\nПовече за Vista Rooms @ Kalash Marg\nПостроен през , Vista Rooms @ Kalash Marg е важно допълнение към Удайпур и разумен избор за пътуващи. Хотелът се намира на от центъра на града и осигурява достъп до важните места на града. С удобното си местоположение хотелът предлага лесен достъп до всички градски забележителности, които задължително трябва да се видят.\nПредлагайки висококачествени услуги и широка гама от удобства, Vista Rooms @ Kalash Marg Ви осигурява възможно най-комфортния престой. Подбор на съоръжения от най-висока класа като 24-часова рецепция, Wi-Fi връзка в общите части, бизнес център, ресторант, са на разположение за Вас в хотела.\nНасладете се на висококачествените удобства по време на престоя си тук. В някои стаи са на разположение телевизор с плосък екран, климатик, отопление, бюро, будилник, които ще помогнат на гостите да релаксират след дългия ден. Освен това в хотела можете да се възползвате от множество предложения за приятно прекарване на свободното време. С превъзходните си удобства и отличното си местоположение Vista Rooms @ Kalash Marg е идеално място, в което можете да се насладите на престоя си в Удайпур.


17-годишен се взриви в сградата на ФСБ в Архангелск | Вестник "ДУМА"\nПо този начин той искал да протестира против методите на ФСБ\nВзрив избухна на входа на управлението на Федералната служба за безопасност (ФСБ) в руската Архангелска област.\n"В Архангелск на входа на сградата на управлението на ФСБ възникна взрив. Причините се изясняват", каза представител на Националния антитерористичен комитет (НАК).\nТрима души са в болницата, има загинал, самоличността му се изяснява, поясни губернаторът на региона Игор Орлов.\nСпоред него експлозията е станала в сградата. Той смята, че това е престъпление, тъй като е използвано неустановено взривно устройство.\nЗасилени са мерките за сигурност в сградата.\nСледственият комитет на Русия вярва, че става въпрос за тероризъм, информират РИА "Новости" и Интерфакс.\nСмята се, че 17-годишен е вкарал самоделна бомба в сградата. Той е загинал при експлозията в 08,52 часа тази сутрин на входа на сградата. Младежът влязъл в сградата и извадил предмет от чантата си, който се взривил в ръцете му. По-късно разпространените снимки от охранителни камери потвърдиха тази информация. Пристигналите медици са направили всичко възможно да спасят живота му, но нараняванията му са били прекалено тежки и малко по-късно младежът е починал. 32-годишен мъж пък е в тежко състояние, след като е получил тежки рани от взрива.\nУстановява се типа на взривното устройство.\nПо-късно бе разпространена информация, че атентаторът е бил ученик в местния политехнически колеж. Оттам потвърдиха, че става дума за техен възпитаник. По предварителни сведения младежът е имал анархистки политически възгледи.\nОт "Комсомолския правда" са се свързали с бабата на извършителя. "Освен добри думи, нищо друго не мога да кажа за него. Не пиеше, не пушеше. Честен и порядъчен, увличаше се само от интернет. Не знам за анархистките му възгледи. Наскоро говорихме с него. Нищо не предвещаваше това. Най-вероятно причината е интернет. Някакво зомбиране", казва тя пред вестника.\nМладежът обаче е публикувал, малко преди да извърши атентата, послание в социалните мрежи, в което обяснява мотивите си. В него той съобщава за плановете си и поема цялата вина за деянието. В посланието се съдържа и предположение, че ще загине при атентата поради конструкцията на бомбата. Като мотив е изтъкнато желанието по този начин да се изрази протест срещу методите на ФСБ, което "фабрикува дела и разпитва хора".


В печата: Морбили, 1,7 млн.за Педиатрията, осъдиха „Байер“ за 2 млрд. долара\nСряда, 15 Май 2019 | 08:55:15 Сряда, 15 Май 2019 | 08:55:15\n634 са вече болните от морбили, съобщава в днешния си брой „24 часа“. „Двама от всеки трима болни от морбили у нас са от столицата или от Софийска област. Ръстът на случаите в страната се запазва и през последните дни за разлика от на\n634 са вече болните от морбили, съобщава в днешния си брой „24 часа“. „Двама от всеки трима болни от морбили у нас са от столицата или от Софийска област. Ръстът на случаите в страната се запазва и през последните дни за разлика от началото на взривовете, когато бяха почти изцяло съсредоточени в Разлог и Благоевградска област. От началото на седмицата от потвърдените 23 болни, само 2-ма са от селища извън София и областта“, пише изданието като се позовава на проф. Тодор Кантарджиев, директор на Националния център по заразни и паразитни болести.\n„Повече от 34 000 души в Европа са се разболели от морбили през първите два месеца на 2019 г., съобщи Световната здравна организация и призова властите да осигурят ваксинирането на застрашените неимунизирани. В Европа вече има 13 починали от усложненията от шарката“, допълва медията.\nСрещата при премиера Бойко Борисов с министъра на здравеопазването Кирил Ананиев и лекарите от детската педиатрична болница "Професор Иван Митев" от вчера е тема на почти всички централни всекидневници. „Специализираната детска болница ще получи 1 700 000 лева за лечение на малките пациенти и за увеличение на заплатите. Още 750 000 лева ще са за кувьози, а 500 000 лева ще бъдат отделени за апарати за дихателна реанимация“, пише „Труд“.\n„Кирил Ананиев отбеляза още, че до края на този месец очаква да е готова и обществената поръчка за инженеринг на новата детска болница, а строителството ще започне през септември“, пише още медията.\n„Сега“ съобщава, че съда в американския град Сан Франциско е задължил германския концерн "Байер" да изплати обезщетение от над 2 млрд. долара на двама американци, за чиито ракови заболявания се предполага, че са свързани с хербицида "Раундъп" (Roundup). "Раундъп" се произвежда от "Монсанто", която м.г. бе придобита от "Байер" в сделка за 63 млрд. долара. Алва Пилиът и съпругата му Албърта твърдят, че са развили неходжкинови лимфоми заради контакт с препарата. Те се борят със заболяването от девет години. Според съда нито "Монсанто", нито "Байер" са информирали надлежно потребителите, включително семейство Пилиът, че "Раундъп" може да предизвика рак. Компаниите са обвинявани в умишлено укриване на информация за канцерогенността на хербицида. "Байер" отхвърля обвиненията с твърдение, че има множество изследвания, които не потвърждават глифозатът да е опасен за здравето на хората“, пише изданието.\n„Решението е последното от поредицата съдебни поражения за "Монсанто", като адвокатите на двойката определиха присъденото обезщетение като "историческо". "Журито се запозна с вътрешни документи на компанията, които показват, че от ден първи "Монсанто" никога не са имали какъвто и да е интерес да разберат дали "Раундъп" е безопасен", коментира адвокатът на ищеца Брент Уиснър. "Вместо да инвестират в сериозна наука, те вложиха милиони в атакуване на науката, която застрашава бизнес плановете им", допълни Уиснър. Шокиращата присъда беше произнесена в същия ден, когато германският химически гигант "Байер" призна, че неговото дъщерно дружество "Монсанто" може да е поддържало списъци с ключови фигури - за или против пестицидите в европейски страни“, доъплва още медията.